لاہور (مانیٹرنگ ڈیسک) پشاور زلمی نا ہیڈ کوچ ڈیرن سیمی پارینےکہ کرونا وائرس آن پد ہم پاکستان اٹ مروک آ پی ایس ایل بھاز سرسہب ءُ لیگ اس گوندنگا۔ تدوک آ دے پاکستان کرکٹ بورڈ نا کنڈآن پی ایس ایل نا چٹفنگ نا پڑو آن پد درملکی گوازی گرتا تینا تینا وطن تے آ پدی ہننگ برجا ءِ۔ ویسٹ انڈیز نا مسکوہی کیپٹن و پشاور زلمی نا ہیڈ کوچ ڈیرن سیمی ہم تینا ملک آ پدی ہنا ولدا ہم ہننگ آن مست او پاکستانی تا پن آ اسہ کلہو اس جاری کرے۔ راجی ویب سائٹ آ ٹوئٹ کرسا پشاور زلمی نا مسکوہی کیپٹن ڈیرن سیمی پارینےکہ کرونا وائرس آن پد ہم اولیکو وار پاکستان اٹ مروک آ پی ایس ایل سرسہب مس، ای پشاور زلمی خاہوت نا اسہ ولدا منتواری ءِ ہرفوہ۔
